JohanHeinsen/ENO huggingface dataset:
Odense Adresse-Contoirs Efterretninger, 1834-08-21
Et Partie nylig hjemkommen extra god Brunsviger Humle, udsælges til de billigste Priser hos J. H. C. Wecke lige overfor St. Hans Kirke i Odense.
Odense Adresse-Contoirs Efterretninger, 1834-08-21
Til Leie. er hele anden Etage i Gaarden No. 258 paa Vestergade at faae til Michaeli Flyttetid. F. Hansen, Bogbinder. 2 Huse ere at faae i Fæste eller Leie. Adressekontoiret giver mundtlig Anviisning.
Odense Adresse-Contoirs Efterretninger, 1834-08-21
For en duelig Tømmermand er et Huus fæsteledig, Adressekontoiret giver mundtlig Anviisning.
Odense Adresse-Contoirs Efterretninger, 1834-08-21
En i Falsled Havn beliggende ny cavelbygget Slup, indrettet til Fiskerqvase, til cirka en 6000 Torsk, er paa meget billige Konditioner at faae tilkjøbs. Seil, staaende og gaaende Redskaber og Alt er nyt. Liebhaverne ville behage at henvende sig til Skibsbygmester J. H. Møller i Falsled, der giver fornøden Underretning herom. Peder Hansen, Falsled den 2 August 1834. Skibstømmermand. En af de, saavel med Hensyn til Beliggenhed som Størrelse, og Jndretning, til Handel og Brænderie meest fortrinlige Gaarde paa Weile Kjøbstads Hovedgade, med en tæt derved værende stor og smuk Urte- og Frugthauge, samt en Eng ind til Gaarden, hvorpaa kan græsses 4 Køer, kan underhaanden erholdes tilkjøbs, saaledes at Kjøberen kan tiltræde samme til 1 Mai 1835 eller før, om det maatte ønskes. De øvrige Vilkaar for Salget vil behagelig kunne erfares hos Examinatus juris Olsen i Weile.
Odense Adresse-Contoirs Efterretninger, 1834-08-21
Efter Eierens Forlangende bliver det Hans Madsen tilhørende Huus i Flytterup Gyden ved Rønnemose, med tilhørende Jordlod, som staaer for Hartkorn 2 Skpr. 3 Fdkr. 1/4 Alb., ved Sag. den Auction opbuden til Salg Tirsdagen den 26 August og 9 September, hvilke Auctioner afholdes paa Herredernes Tingsted i Odense, og 3die og sidste Gang i selve Eiendommen Onsdagen den 24 Sepbr. førstkommende, Formiddag Kl. 11, efter Konditioner, som faaes til Eftersyn paa Lunde, Scham og Schoubye Herreders Kontoir, den 16 Aug. M. Knutzen.
Odense Adresse-Contoirs Efterretninger, 1834-08-21
Løverdagen den 15 Septbr. d. A. bliver paa Nessgaard paa Falster, det Classenske Fidekommis tilhørende, ved offentlig Auction om Formiddagen Kl. 11 bortsolgt følgende Kreature: Faar. 5 Stkr. gamle Faar af ægte Dishley=Race. Gimmerlam af dito dito, Væderlam og en gammel Væder af dito dito. gamle Faar af ægte Couthdowns-Race. Gimmerlam af dito dito, Væderlam af dito dito. 1 1/2 Aars Beder af dito dito. Qvæg. 3 Stkr. Tyrekalve af ægte Berner=Race. Qviekalv af dito Tyrekalve af ægte North Devons-Race. - Qviekalv af dito unge Køer, Blandinger af jydske Køer og engelsk Tyr dito.
Odense Adresse-Contoirs Efterretninger, 1834-08-21
6 - Qvier af Heste. 1 toaarig Hoppe paa jydske Hopper bedækkede af engelske i eenaarig dito dito Hingst, Hingster paa Frederiksborg. 5 Stkr. Hingstføl paa jydske Hopper efter Fuldblods=Hingsten gar 1 Racehoppe bedækket af Cigar." Smidth. Corselitze den 14 August 1851.
Odense Adresse-Contoirs Efterretninger, 1834-08-21
Jfølge Bestemmelse af den Kongelige Overdirection for de Kongelige Kirker paa Als og Ærøe, bliver Mandagen den 1 Septbr. d. A., om Eftermiddagen Kl. 4, afholdt en offentlig Licitation i Tranderup Skole paa Ærøe over endeel Muur, Tømmer=, Snedker=, Smede= og Malerarbeide ved de Ærøeiske Kirker og Skoler, samt over Materialierne, som dertil behøves. Hvortil Liebhavere herved indbydes. Kirkespektoratet i Ærøeskjøbing den 15 Aug. 1834. A. C. E. Claussen.
Odense Adresse-Contoirs Efterretninger, 1834-08-21
Mandagen den 25 August d. A., Kl. 11 Formiddag, bliver holdt Licitation paa denne Byes Raadstue over en Steenkistes Opførelse ved Salbye, efter Overslag og Konditioner, som hos mig ere til Eftersyn. Thaulow. Kjerteminde den 15 August 1834. Tirsdagen den 26 August førstkommende, Kl. 10 Formiddag og følgende Dag, bliver hos Kjøbmand R. Dangstrup her i Byen, efter Forlig og Udlæg, ved Auction bortsolgt endeel Løsøre, bestaaende af Mahogni= og andre Meubler, saasom Chatoller, Speile, Borde, Stole, Klædeskabe, Senge, Sengeklæder, Linned, Glas, Porcellain, Sølv, Kobber, Messing, Jern og Trævarer, Kakkelovne, Bøger, endeel Handelsvarer af forskjelligt Slags, hvoriblandt nogle Tønder Malt og Havre, samt 8 Køer m. m. hvilket herved bekjendtgjøres. Chaulow. Kjerteminde den 15 August 1834.
Odense Adresse-Contoirs Efterretninger, 1834-08-21
Jndkaldelse.
Odense Adresse-Contoirs Efterretninger, 1834-08-21
Da Gaardfæster Rasmus Leopold af Conradslund, under Baroniet Holckenhavn, ved Døden er afgaaet og hans Boe taget under Skifterettens Behandling, saa indkaldes herved, i Overeensstemmelse med Forordn. 5 Juli 1822, med 12 Ugers Varsel, samtlige Kreditorer og Debitorer, Enhver for sit Vedkommende at møde eller møde lade i en Skiftesamling, som afholdes i Boet Fredagen den 28 Novbr. d. A., Formiddag Kl. 10, paa Baroniets Skriverstue. Skifteretten for Baroniet Holckenhavn den 16 August 1834. Jørgensen.
Odense Adresse-Contoirs Efterretninger, 1834-08-22
63 Aargang. Stikts Fyens privilegerede. Kongelig allene lig Avertissementstidende. Adresse Avis og overalt i de danske Stater. Forsendes med Brevposten, af Søren Hempel, Kancellieraad.
Odense Adresse-Contoirs Efterretninger, 1834-08-22
Redigeres, trykkes og udgives i Odense, 22 August 1834. Fredagen. Jndhold. Almindelig Politik (Den Miguels Protest. Pavens sidste Advarsel til Don Pedro). Spanien (Procuradorernes Adresse-Udkast. Forslag til en Finantslov). Storbrittannien (Parlamentets Slutning). Frankerig (Pairskammerets Adresse. Udkast til de Deputeredes Adresse). Cholera (J Sverrig, Norge og Spanien. - Odense.
Odense Adresse-Contoirs Efterretninger, 1834-08-22
Almindelig Politik.
Odense Adresse-Contoirs Efterretninger, 1834-08-22
Den franske Eskadre, som skal krydse paa den spanske Kyst, laae endnu den 6 d. paa Toulons Rhed. Forordningen om den preussiske Konsuls Afsættelse i Bayonne er hidtil ikke heller meddeelt i Moniteuren. Man vil vide, at det diplomatiske Korps i Paris har optaget dette Skridt, meget ilde, og at Kongen først gav sit Samtykke dertil, efterat Admiral Rigny havde erklæret, at ville i modsat Fald tage sin Afsked. Don Miguels Protest, dateret Genueden 20 Juni, læses nu i den Modenesiske Tidende. Han erklærer deri, at han blot har givet efter for Overmagten, og efterat to store Magter (Engelland og Frankerig) havde taget Partie imod ham, hvorfor det strax var hans Beslutning, saasnart han atter kunde handle frit, at protestere imod Kapitulationen af 26 Mai, der blev ham foreslaaet af den nu i Lissabon værende Regjering, som en provisorisk Akt, hvortil han lod sig tvinge, for at spare sine troe Undersaatter for større Ulykke og Blodsudgydelse." J en overordentlig Kardinals=Forsamling den 1 August har Paven meddeelt Eminentserne den sørgelige Efterretning: at Kardinal-Patriarken i Lissabon har indviet de af Don Pedro udnævnte Biskopper, og beklaget sig over den ulydige Søn som haaner og forfølger Præsterne og forøder Kirkens Gods– et Schisma, der ei engang er forekommet i den franske Revolutions Rædselstid, da Man endnu stedse erkjendte Kirkens Overhoved og de kanniske Love. Derpaa blev besluttet, endnu at udstæde en sidste Advarsel til Don Pedro, og hvis samme ikke frugter, bliver der intet andet Middel tilovers, end at slynge Banstraalen imod ham. Moniteuren indeholder nu sex Forordninger og at regulere de algierske Forhold – et Beviis paa, at Frankerig er enig med Engelland om denne Sag og ikke agter at give efter for Porten. - J Haager=Journalens Svar paa en bitter Artikel i den engelske Globe, hvori den Understøttelse, som de spanske Carlister finde i Holland, erklæres for et Værk af den hellige Alliants og Torverne, forekommer denne mærkelige Yttring: "den hollandske Regjering tager Partie for Jngen, og kunde Noget forlede den til at afvige fra sin Politik, var det sikkert ikke den Beskyttelse, som Holland, har fundet hos Torverne eller den hellige Alliants. Hine vare Aarsag i, at Belgiernes Opstand kunde vinde Fasthed, paa vor Bekostning, og denne blev med Gevær i Armen rolig Tilskuer til, at Antverpens Citadel faldt for de Kanonskud, som Frankerig dog meere rettede imod den end imod Os.
Odense Adresse-Contoirs Efterretninger, 1834-08-22
Spanien. Med Krigsbegivenhederne bringes Man ikke stort videre ved de flere nye telegrafiske Depescher, af hvilke den nyeste er fra Jean de Lug af 10 dennes og melder, at Don Carlos den 9de befandt sig i Lescura og næste Dag havde begivet sig til Leiza. Rodil holdt en Linie besat fra Lecumberri til Belate overfor Zumala-Carrequi. Efter en anden Depesche af samme Datum befandt Jauregui sig i Aspeitia, vedvarende forfølgende Jnsurgenternes Hovedkorps, og vilde, ifald de forsøgde at gjøre Modstand, agere imod dem. J en ældre Depesche af 8de gjentages, at da Elisondo, Urdach og den hele Linie er rømmet af Carlisterne, saa maa hele Bastandalen og Vidassoas Bred fra Urdach til Jrun og Havet nu være besat af Dronningens Tropper. Selv Journal des Debats kan ikke finde Rede i disse Beretninger, hvoraf Man kun lærer, at Rodil har besat Bastandalen, og at ved denne raske Bevægelse Don Carlos og Zumala-Carregui, trængte i Ryggen af Rodil og paa høire Flanke af Jaurequi, vel nødsagedes til at tage Flugten, men undkom over Leiza, hvor Zumala-Carreguldeelte sine Kolonner og hjemskikkede Guipuzcoanerne, medens han selv gik til Benuza, for her atter at samle sine Tropper." Efter Privatbreve havde Rodil befaling til, ingen Skaansel at vise, men - om muligt, - bemægtige sig selv Don Carloss Person.
Odense Adresse-Contoirs Efterretninger, 1834-08-22
J Cortes forhandles der endnu om det frimodige Udkast, til Procuradorernes Adresse, hvis Forfatter er Don Lopez, Deputeret for Alicante. Efter Antagelsen i det Hele med 49 imod 36 Stemmer begyndte den 4de Forhandlingerne om de enkelte Artikler, hvorpaa Grev Toreno og Hr. Martine; de la Rosa fandt meget at udsætte, saasom Udtrykket "absurd, om Lovgivningen, at Nationens Tilstand ikke er saa ynkelig, som Kommissionen havde skildret den, og bekjempede derhos en uindskrænket Pressefrihed, Jndførelsen. af Ledsvornes Retter m. m. som farlige Nyheder, hvortil Spanien endnu ikke er modent. J denne Henseende bemærkede en Deputeret, at Folket først maatte kunne læse, hvilket i hans Provinds ei engang var Tilfældet med Alcaderne (Øvrighedspersoner). Efterat Ministrene havde opnaaet flere vigtige Forandringer i Udkastet, skulde det den 8de forelægges Kammeret. varer Af større Vigtighed er Udkastet til den nye Finantslov, som Grev Toreno den 7de forelagde Cortes, og hvis væsentligste Bestemmelser ere følgende: 1) den hele til forskjellige Tider kontraherede Gield, med Jndbegreb af Laanene saavel for som efter 1823, ansees for Nationalgield; 2) der skal strax skrides til Liqvidering og imidlertid ophører Rentebetaling; 3) den udenlandske Gield inddeles i den aktive og passive, og indløses med det Halve. Renterne af de gamle Laan skulle betales med Beviser af den passive Gjeld; 4) den aktive Gield skal repræsenteres ved nye 5 Procent rentebærende Obligationer; 5) den passive Gjelds Obligationer give ingen Renter; men antages i Betaling for National=Eiendom; 6) Ombytningen af Obligationer skeer inden 18 Maaneders Forløb; 7) Jnqvisitionens og visse geistlige Eiendomme skulle anvendes til Fuldbyrdelsen af denne Lov; 8) den i Traktater med fremmede Magter indbefattede Nationalgjeld hører ikke under denne Kathegorie. Som en Følge af denne Forholdsregel stræbe de første Banquiers i Paris at slippe de spanske Statspapirer, og Man anslaaer allerede Huset Rothschilds Tab i nærværende Pengekrisis til 19 Millioner Fr. - Er det saa, da maa det trøste sig med, at hvad der kommer let, kan igjen gaae let.
Odense Adresse-Contoirs Efterretninger, 1834-08-22
Storbrittannien. Den 15 Aug. sluttede Hs. Majestæt Parlamentets Møde, ved en Tale, der i det Hele kun indeholder de bekjendte Yttringer om alle udenlandske Magters vedvarende Venskabs Forsikringer, hvornæst Hs. Majestæt dog beklager, at de nederlandske Anliggender endnu ikke ere tilendebragte, og at der siden Borgerkrigens Ophør i Portugal som en Følge af Alliants-Traktaten, er indtraadt nye Begivenheder i Spanien, hvorved Haabet om dette Lands Berligelse er skuffet; dog berettiger hiin Traktat til den Forventning, at det vil lykkes de Allieredes forenede Bestræbelser. Freden i Tyrkiet er uforstyrret og Hs. Majestæt stoler paa, at her ingen Tildragelser ville indtræffe, som kunde afbryde Europas Rolighed. Ved at give sit Samtykke til den nye Fattiglov haaber Hs. Majestæt, at den Authoritet, hvormed de af Kronen udnævnte Kommissarier nødvendig maa beklædes, vil blive udøvet med Maadehold og Forsigtighed o. s. fr.
Odense Adresse-Contoirs Efterretninger, 1834-08-22
Frankerig.
Odense Adresse-Contoirs Efterretninger, 1834-08-22
Pairskammerets Adresse blev i det Hele en Gjenklang af Trontalen; thi de Jndvendinger, som Marquis Dreux=Bre 3 og Flere gjorde, f. Ex. om uskyldige Borgeres Nedsabling under April-Urolighederne, besvaredes af Marskal Lobau med, at havde han dengang opbudet 40,000 Md. til at dæmpe Oprøret, vilde han næste Gang bringe 100,000 Md. paa Benene, og af Hr. Guizot med en Retfærdiggjørelse af det hele Regjeringsystem, idet han forsikrede, at de offentlige Friheder snarere havde gjort for raske end for langsomme Fremskridt siden Juli-Revolutionen, at denne ligesaavel som April Urolighederne var en Ulykke" a. Ligesaa forsvarede Hr. Rigny den udenlandske Politik og haabede ikke, da Don Carlos var den franske Grændse nærmere end sin Hovedstad, at Frankerig vilde blive nødsaget til nogen Jndblanding. J Moniteuren skulle nogle Udtryk i hans og Hr. Guizots Taler være formildede og JuliRevolutionen ikke være kaldet, en Ulykke, men et Onde."
Odense Adresse-Contoirs Efterretninger, 1834-08-22
Journal de Paris berigtiger ogsaa Hr. Dreux=Breges Udsagt: at Kongen skulde have faaet 28 Millioner, istedetfor 5 af Emigranternes Godtgjørelses=Sum. Efterat Adressen var antaget med 81 imod 9 Stemmer, blev samme den 11te om Aftenen overleveret Kongen, som i sit Svar erklærede sig dybt rørt over Pairernes loyale Tænkemaade med gjentagen Forsikring, at det var Hs. Majestæts Ønske som Pligt, at tilintetgjøre Faktionernes strasværdige Forsøg, Oppositionsbladene øine intet godt Varsel i dette Trudsels=Sprog.
Odense Adresse-Contoirs Efterretninger, 1834-08-22
De Deputeredes Adresse=Udkast, som er redigeret af Hr. Etienne og oplæstes af Præsidenten Hr. Dupin i Mødet den 12 d., aander ganske andre Følelser. J det Man glæder sig over Lovens Seier, yttres Haab om, at Nationalgardens og Hærens Hengivenhed for dem ikke oftere vil blive sat paa en saa pinagtig Prøve og Sorgen over saa smertelige Tab i Familierne spares! Men Slutningen indeholder især det alvorlige Ønske, at Ministrene virkelig ville sætte Udgivter efter Jndtægter og oprette Ligevægt i Budgettet, samt at Hs. Majestæts Regjering aldrig vil tabe Europas Ligevægt af Syne, der allerede har liidt saa haardt et Stød ved Bruddet paa den pohlske Nationalitet. Den 13de tog Debatterne deres Begyndelse med Ønske om et Amendement angaaende den befrygtede Reduktion af den spanske Statsgield.
Odense Adresse-Contoirs Efterretninger, 1834-08-22
Cholera. er fremdeles i stærk Tiltagende i Gothenborg, hvor Antallet den 16 August allerede oversteeg 1000, hvilket i Forhold til Byens Folkemængde og til den korte Tid Sygdommen, har raset, vistnok er overordentlig stort; men naar Man kjender deels den her blandt simple Folk herskende Drikfældighed, Fattigdom og Ureenlighed, deels de Misgreb, som i Sygdommens Begyndelse fandt Sted fra det Offentliges Side, bliver det lettere forklarligt. Handels= og SøefartsTidenden anslaaer endog de Dødes Antal i Byen og paa dens Grund til omtrent 1250, og Man frygtede meget for den herskende sydostlige Vind, der staaer paa Byen fra Kirkegaarden, hvor en Mængde Liig endnu laae ubegravede.
Odense Adresse-Contoirs Efterretninger, 1834-08-22
Siden Landshøvdingens Grev Rosens Ankomst fra Stokholm er der kommen større Orden i Alt, hvortil flere Lægers Hidkomst fra Stokholm og Kjøbenhavn ogsaa meget har bidraget. Alle haaber derfor, at Sygdommen snart har naaet sit høieste Punkt i Gothenborg, og at den da vil aftage i samme Proportion, som den har tiltaget. Efter Hs. Majestæts Befaling anstilles der ved Qvarantaine=Kommissionen Undersøgelse om, hvorledes Cholera først i Riget er indkommet, for at lade de af hvilkensomhelst Person muligen begaaede Forsømmelser, hvorved Sygdommens Udbrud, kunde være forvoldet, lovligen tiltale. (Som bekjendt, har det, imod de andensteds gjorte Erfaringer, hidindtil været en herskende Troe i Sverrig, at Sygdommen lod sig holde ude ved Afspærringer og Qvarantaine=Anstalter.) Jøvrigt udbreder Sygdommen sig stærkt og har viist sig, foruden flere Steder paa Landet, i Kongelf, Wenersborg, og Jönkjöping. Til Norge har den ogsaa naaet, og til Regjerings Departementet for Kirke= og Underviisningsvæsenet i Christiania er skeet officiel Jndberetning, hvorefter den ondartede Cholera-Sygdom er udbrudt i Kjøbstaden Frederiksstad. Der er desaarsag besluttet, at al Qvarantaine med Hensyn til den ondartede Cholera skal indtil videre ophøre i Frederikstad, men at Fartøier, kommende herfra, blive i alle Norske Steder og Havne, med Undtagelse af Frederikshavn og Moss samt alle mellemliggende Havne paa den østlige Side af Christiania=Fjorden, indtil videre at behandle som kommende fra et af Cholera smittet Sted.
Odense Adresse-Contoirs Efterretninger, 1834-08-22
J Madrid var Cholera i Aftagende, dog døde her endnu den 1 August 107 Personer. Stor-Jnqvisitoren selv har maattet bukke under for Sygdommen, hvortil Ægrelse over Jnqvisitionens Afskaffelse vel og kan have bidraget sit. Her gives endnu dem, som paastaae, at Rygtet og Brøn dennes Forgiftelse af Jesuiterne og andre Munke ikke har været saa ganske grebet af Luften. J flere Klostere er nemlig fundet mistænkelige Substantser, og Hvo kjender overalt ikke det Slags Folks Troe, at Hensigten helligger ethvert Middel, Odense. Den tordensvangre Luft, Vi saa længe have havt, kom her først til Udbrud i Onsdags Aftes og medførte en overflødig Regn, til Vederqvægelse for den udtørrede Jord. Heden er siden kjendelig aftaget. Tordenveiret kom ikke lige herover, skjøndt det lynede næsten fra alle Sider. Desværre, indtraf den tunge Ulykke for en virksom og agtet Landmand, at Lynilden ved Midnat slog ned i Ladegaarden paa Ulrichsholm (imellem Odense og Kjerteminde) og øieblikkelig tændte. Med Ladegaarden brændte hele den indavlede Afgrøde, Avlsredskaber, de fleste Vogne og Seletøier, samt hvad der eller fandtes i og ved Bygningen og af Kreaturer 9 Sviin. De afbrændte Bygninger vare assurerede, men ellers Jntet. Eieren, Hr. Proprietair Petersen, med Familie var fraværende. (Flere indsendte Bidrag og Planer skulle blive benyttede, saasnart Rummet tillader det.)
Odense Adresse-Contoirs Efterretninger, 1834-08-22
Kjøbenhavns Børs-Kours den 19 August 1834. Hamb. 2 M. - k. S. 207. 4 pCt. norsk Laan ved Hambro og Søn af 1825. 100 a - B. Spec. 207, solgt til 12 Mk. 6 3/4 s. Norske Spec. Sedl. pr. 1004 pCt. dito dito af 1825 Sp. 173 ½ a - Rbd. Sedl. 100 a - r. S. Sv. Sedl. pr. Rd. 47 1/4 4 - s. T. 4 pCt. nye norske Oblig. af 1854. 100 a - i Bco. 4 pCt. Kongel. Obligationer(u. Rente) 90 1/2 a 91 R. Sedl. i PCt. dito dito 100 - r. S. Dito over 2000 pr. Stk. - S. 1 PCt. uopsigel. norske Stats Obligat. - 4 - Rd. Bco. Dito.... dito 87 ½ a - Bco. Nation. Obl. (af Laan 4 Febr. 3 PCt. nye danske Obligat. 1820) 101 1/2 - Rbd. r. S. (1 L. Sterl. 14 Bcomk.) 71 a 71 1/2 L. St. Dito. 105 a 105 1/2 Rbd. Sedl. 4 pCt. uopsigelige Rigsbant Asiatiske Aktier - 4 - i Sedl. Oblig. 101 a 101 1 Rbd. r. S. Bank Disconto. 4 pCt.
Odense Adresse-Contoirs Efterretninger, 1834-08-22
Trettende Søndag efter Trinitatis prædiker i St. Knud Kirke: Til Høimesse Hr. Pastor Steenbuch. Til Aftensang Hr. Pastor Wiberg.
Odense Adresse-Contoirs Efterretninger, 1834-08-22
AVERTISSEMENTS. At Jomfrue Jda Hedevig Baumgarten den 16 dennes, af et apoplektisk Tilfælde, ved Døden er afgaaet, bekjendtgjøres herved sørgeligst for hendes fraværende Slægt og Venner. Assens den 20 August 1834. D. Schmidt. Den
Odense Adresse-Contoirs Efterretninger, 1834-08-22
Bekjendtgjørelse. At Valghandlingen for Kjøbstædernes 8de Valgdistrikt, som indbefatter efternævnte Kjøbstæder, er berammet at holdes saaledes: for Nyborg Kjøbstad paa Byens Raadhuus Torsdagen den 11 Septbr. d. A., Kl. 10 Formiddag; Svendborg Kjøbstad paa Byens Raadhuus Løverdagen den 13 Septbr. d. A., Kl. 10 Formiddag; Rudkjøbing Kjøbstad paa Byens Raadhuus Mandagen den 15 Septbr. d. A., Kl. 11 Formiddag; Faaborg Kjøbstad paa Byens Raadhuus Onsdagen den 17 Septbr. d. A., Kl. 10 Formiddag; bringes herved til almindelig Kundskab, ifølge Forordn. 15 Mai d. A. § 33. Ogsaa tilføies, ifølge Fab, at det endelige Resultat af Valgene i de foranførte Afdelinger vil blive afgjort i et Valgmøde paa Svendborg Kjøbstads Raadhuus Torsdagen den 18 Septbr. d. A. Svendborg Amthuus, Hellerup den 20 August 1834. Svoron.
Odense Adresse-Contoirs Efterretninger, 1834-08-22
Med høie Vedkommendes gunstige Tilladelse giver Undertegnede, paa sin Tilbagerelse fra Paris til Kjøbenhavn, assisteret af de musikøvende Liebhavere, en Koncert paa Odense Raadhuussal Tirsdag Aften den 2 Septbr. næstkommende. Konceriens Jndretning m.m. denne angaaende, vil i næste Uges Aviser blive nærmere bekjendtgjort. Mortier Fontaine.
Odense Adresse-Contoirs Efterretninger, 1834-08-22
Under i dennes ankom et Fruentimmer paa omtrent 60 Aar til Undertegnede, hvor hun kort efter døde. Hun var iklædt en blaae Trøie og et rødstribet Hvergarns Skjørt, angav at høre hjemme i Faaborg, og søgte Erhverv ved at sælge Papæsker, indfattet med Glas. Af hendes efterladte Klædningsstykker findes et mærket A. H. D. Hvo der er hende vedkommende eller istand til at give Oplysning om hendes Hjemstavn, bedes enten at henvende sig til Odense Herredskontoir eller Undertegnede, hvor hendes medhavende Eiendele henligge. Dannesboegaard i Bellinge Sogn pr. Odense den 20 August Povl Hansen.
Odense Adresse-Contoirs Efterretninger, 1834-08-22
Almisselem Maren Jørgensdatter af Eibye Sogn, som for nogen Tid er bortgaaet fra Distrikiet, efterlyses herved, med Begjæring at hun maa blive anholdt og afleveret til Undertegnede. Balslev Præstegaard pr. Middelfart den 20 August 1834. Selchier, Sognepræst til Balslev og Eibye.
Odense Adresse-Contoirs Efterretninger, 1834-08-22
En ung Pige af god Opdragelse ønsker sig anbragt hos en Familie til 1 Novbr. Hun er villig til at tage Deel i alle huuslige Forretninger, saavelsom Syening, og hendes Fordring paa Løn er ubetydelig. Adressekontoiret anviser. J næste Uge brændes Rapsædbælge ved Nakkebølle og Blangstedgaard, og paa sidste Sted har Avlskarlen en nye Pumpe at sælge. Sidst i denne eller først i næste Uge brændes nogle Raps skaller ved Ørnfeldt.
Odense Adresse-Contoirs Efterretninger, 1834-08-22
Nylig hjemkommen fiin Compoy, Congo, fiin Kaffe, forskjellige Slags raffinerede Sukkere og Sirup, lys St. Croix Puddersukker, friske Citroner og alle Sorter nye Urtekram, Maler og Farvevarer, samt godt Brabandter Saalelæder, hvidt og grønt Vindueglas, kjøbenh. Slettebørster og Kardetscher, Blæk og Blanksværte, samt flere Slags fortrinlig gode Lakfirnisser, med mange andre Varer faaes til billigste Priser hos Th. Thrane, Overgade No. 27.
Odense Adresse-Contoirs Efterretninger, 1834-08-22
Extra god Brunsviger Humle er i disse Dage arriveret og sælges til billigste Priis hos Th. Chrane, Overgade No. 27.
Odense Adresse-Contoirs Efterretninger, 1834-08-22
De, som maatte have paategnede Subskriptionsplaner til Undertegnedes: Exegetiske Haandbog til det Gamle Testamente ville behage, snarest muligt, at indsende dem til Dr. C. H. Kalkar. Odense den 20 Aug. 1834.
Odense Adresse-Contoirs Efterretninger, 1834-08-22
Skibsleilighed til Lybek. Skipper H. Nielsen agter og ganske kort Tid at afseile herfra til Lybek, og medtager Fragtgods og Passagerer. Vedkommende behage at melde dem til Mægler Brown.
Odense Adresse-Contoirs Efterretninger, 1834-08-22
Skibsleilighed fra Altona til Odense. Skipper C. J. Nielsen, som nu ligger i Altona, anmoder at blive erindret af Dhrr. Handlende, hvortil han anbefales af Brown.
Odense Adresse-Contoirs Efterretninger, 1834-08-22
Mægler Logie.